અંદર હજી પણ નળ ખુલ્લો હતો, અને પાણી વહી રહ્યું હતું. અંદર શેમ્પુની બોટલો, સાબુની ચકતીઓ, અને અન્ય સોંદર્યપ્રસાધનો તેમજ બાથરૂમ સાફ કરવાના ક્લીનર, એસિડના બોટલ વગેરે જેવી ચીજો વેરવિખેર પડી હતી. અને ગુલાબી રેશમી સલવાર કમીઝમાં એક છોકરી બાથરૂમના ફરસ પર નિરાંતે સુઈ ગઈ હતી… એ મઝહબી હતી ! જે દ્રશ્ય રાઠોડે જોયું એ જ તેની લગોલગ ઉભેલ દેસાઈએ જોયું, અને એક ડોક્ટર તરીકેની ફરજ નિભાવતા એ સીધો જ બાથરૂમમાં ઘુસી ગયો. રાઠોડ પણ તેની પાછળ થયો.